
MELLÉKLET BÁCSALMÁS VÁROS KÉPVISELŐ-TESTÜLETÉNEK 5/2010. JEGYZŐKÖNYVÉHEZ


Melléklet Bácsalmás Város Önkormányzata Képviselő-testületének 5/2010. üléséről készült jegyzőkönyvhöz

„Környezet és Energia Operatív Program 

KEOP – 2009 – 1.3.0 kódszámú, 

Ivóvízminőség javítása konstrukcióhoz 

(a továbbiakban KEOP program) megvalósítására létrehozott

Felső-Bácskai 

Ivóvízminőség-javító Önkormányzati Társulás 

Társulási Megállapodása

Az alábbi felsorolt települési önkormányzatok képviselő-testületei, a Magyar Köztársaság Alkotmánya 44/A.§ (1) bekezdés h) pontjában, a helyi önkormányzatokról szóló 1990. évi LXV. törvény (Ötv.) 41. § (1) bekezdésében, foglaltak, valamint a helyi önkormányzatok társulásairól és együttműködéséről szóló 1997. évi CXXXV. törvény (Ttv.) 8.§-a és a 16-18. §-ai alapján, a térség egészséges ivóvízellátásnak biztosítása korszerű, hatékonyabb és célszerűbb megoldása érdekében, a 2007-2013 közötti időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának általános eljárási szabályairól szóló 16/2006. (XII. 28.) MeHVM-PM együttes rendelet (MeHVM rendelet) 11.§-ban előírtakra figyelemmel

1. Bácsalmás Város Önkormányzata (6430 Bácsalmás, Gróf Teleki J. u. 4-8.) 

képviseli: Zalántai Endre polgármester

2. Bácsbokod Nagyközség Önkormányzata (6453 Bácsbokod, Gróf Széchenyi I. u. 80.) 

képviseli: dr. Mészáros István polgármester

3. Bácsborsód Község Önkormányzata (6454 Bácsborsód, Petőfi S. u.3. )

képviseli: Csomor László polgármester 

4. Bácsszentgyörgy Község Önkormányzata (6511 Bácsszentgyörgy, Kossuth u. 15.) 

képviseli: Müller József polgármester

5. Baja Város Önkormányzata (6500 Baja, Szentháromság tér 1.) 

képviseli: dr. Révfy Zoltán polgármester

6. Bátmonostor Község Önkormányzata (6528 Bátmonostor, Zrínyi M. u.1.) 

képviseli: Korsós János polgármester

7. Csátalja Község Önkormányzata (6523 Csátalja, Kossuth u. 2/b.) 

képviseli: Kovács Antal polgármester

8. Csávoly Község Önkormányzata (6448 Csávoly, Arany J. u. 25.) 

képviseli: Berta János polgármester

9. Dávod Község Önkormányzata (6524 Dávod, Dózsa Gy. út 61.) 

képviseli: Hirtenberg János polgármester

10. Érsekcsanád Község Önkormányzata (6347 Érsekcsanád, Dózsa György út77.) 

képviseli: Felső Róbert polgármester

11. Érsekhalma Község Önkormányzata (6348 Érsekhalma, Fő utca 22. )

képviseli: Horváth Roland polgármester

12. Felsőszentiván Község Önkormányzata (6447 Felsőszentiván, Rákóczi utca 60.) 

képviseli: Vörös Szilárd polgármester

13. Gara Község Önkormányzata (6522 Gara, Kossuth Lajos u. 62.) 

képviseli: Faa Béla polgármester

14. Hajós Város Önkormányzata (6344 Hajós, Rákóczi utca 12.) 

képviseli: Schön Ferenc polgármester

15. Hercegszántó Község Önkormányzata (6525 Hercegszántó, Dózsa Gy. u.8.) 

képviseli: Feigl József polgármester

16. Katymár Község Önkormányzata (6455 Katymár, Szent István Király u. 27.) 

képviseli: Pál Endre polgármester

17. Kunbaja Község Önkormányzata (6435 Rákóczi út 16.) 

képviseli: Halász István polgármester

18. Madaras Község Önkormányzata (6456 Báthori u. 1.) 

képviseli: Szente Károly polgármester

19. Mátételke Község Önkormányzata (6452 Kossuth u. 2.) 

képviseli: Bényi Józsefné polgármester

20. Nagybaracska Község Önkormányzata (6527 Nagybaracska, Szabadság tér 10.) 

képviseli: Király Sándor polgármester

21. Nemesnádudvar Község Önkormányzata (6345 Nemesnádudvar, Dózsa Gy. tér 1.)

képviseli: dr. Knáb Erzsébet polgármester

22. Sükösd Nagyközség Önkormányzata (6346 Sükösd, Dózsa Gy. u. 201.) 

képviseli: Lógó András polgármester

23. Szeremle Község Önkormányzata (6512 Szeremle, Szabadság u. 1.) 

képviseli: Varga György polgármester

24. Tataháza Község Önkormányzata (6451 Tataháza, Kossuth L. u. 60.) 

képviseli: Édes Vencel polgármester

25. Vaskút Község Önkormányzata (6521 Vaskút, Kossuth L. u. 90.) 

képviseli: Alszegi Zoltán polgármester

26. Bács-Kiskun Megyei Önkormányzat (6000 Kecskemét, Deák F. tér 3.)

képviseli: Bányai Gábor elnök

önkormányzatok, mint alapító tagok (együttesen és a továbbiakban, mint Tagok) Felső-Bácskai Ivóvízminőség-javító Önkormányzati Társulás néven önálló jogi személyiséggel rendelkező önkormányzati társulást (továbbiakban: Társulás) hoznak létre és biztosítják annak működési feltételeit 2010. március 1. napi hatállyal Baja Város Önkormányzata gesztorságával határozatlan időtartamra.
I.PREAMBULUM 

1.1. Az Európai Unióhoz történő csatlakozásra irányuló tárgyalási pozíció kialakítása során Magyarország úgy döntött, hogy az emberi fogyasztásra szolgáló víz minőségéről szóló 98/83/EK irányelvben előírt határértékek hazai jogrendbe való bevezetése és az irányelvben foglalt határidők hazánkra nézve is kötelezőek. 

1.2. A Dél-alföldi Régió azon települései, amelyek számára a 201/2001.(X.25.) Korm.r. a határértékek teljesítését 2006-ra írta elő, 2003. december 18-án Konzorciós Szerződést kötöttek. 

1.3. A Dél-alföldi régió Ivóvízminőség-javító Programjának (továbbiakban: Program) végrehajtása a 2007-2013 közötti időszakban finanszírozható a KEOP-2009.1.3.0 pályázat keretében. A KEOP projekt első fordulójában Tagok konzorciumi szerződést kötöttek, amelyben már rögzítették, hogy amennyiben az I. forduló sikeresen zárul, a II. fordulóban létrehozzák jelen, jogi személyiséggel rendelkező társulást.

1.4. A fentiek alapján a Konzorcium jelen megállapodás 2.4. pont szerinti 26 tagja elhatározta, hogy az ivóvízminőség javítására kiírt KEOP-2009.1.3.0 pályázat II. fordulójában Felső-Bácskai Ivóvízminőség-javító Önkormányzati Társulást hoz létre, biztosítja annak működési feltételeit, s Társulásként nyújtja be támogatásra vonatkozó kérelmét az EU Kohéziós Alapjához a 2009. évben.  

1.5. A Társulás az önkormányzatok nevében és javára jár el, a tanulmányok alapján a Kohéziós Alapra benyújtandó pályázat vonatkozásában, a Társulás döntései szerint.

1.6. A Társulás tagjai rögzítik, hogy a jogi személyiséggel rendelkező társulást szabad elhatározásukból, egyenjogúságuk tiszteletben tartásával, a kölcsönös előnyök és az arányos teherviselés alapján hozták létre. Az ebben vállalt kötelezettségeiket együttesen és egyenként is tiszteletben tartják, az ivóvízminőség javítása céljából vállalt feladataikat végrehajtják és a beruházással megvalósuló objektumokat, berendezéseket a támogatási szerződésben előírt időtartamig fenntartják, a vállalt szolgáltatások ellátásáról költségvetésük és társulási szerződésük keretében gondoskodnak.

1.7. Ezen társulási megállapodás megkötésénél Tagok 

a) elsősorban az Európai Unió szervei által elfogadott vonatkozó közösségi jogszabályokat, 

b) a KEOP projekt megvalósításával összefüggő hazai jogszabályokat, 

c) a pályázati felhívást és útmutatót, 

d) továbbá az Ötv., 

e) a Ttv., 

f) az államháztartásról szóló 1992. évi XXXVIII. törvény (Áht.), 

g) az államháztartás működési rendjéről szóló 217/1998. (XII. 30.) 292/2009. (XII.19.) kormányrendelet (Ámr.), 

h) a költségvetési szervek jogállásáról és gazdálkodásáról szóló 2008. évi CV. törvény (Kt.), 

i) a számvitelről szóló 2000. évi C. törvény (Számv.tv.), 

j) 16/2006. (XII. 28.) MeHVM-PM együttes rendelet MeHVM rendelet,
k) a vízgazdálkodásról szóló 1995. évi LVII. törvény továbbiakban Vgtv. 

l) és az ezen törvények végrehajtásával kapcsolatos egyéb jogszabályok, 

m) illetve a Ptk. rendelkezéseit veszik figyelembe.

II.A TÁRSULÁS NEVE, SZÉKHELYE, MŰKÖDÉSI TERÜLETE

2. 1. A Társulás neve: Felső-Bácskai Ivóvízminőség-javító Önkormányzati Társulás

2.2. A Társulás idegen nyelvű elnevezése: Association of Local Governments for The Water-Quality Improvement in Felső-Bácska 

2.3. A Társulás székhelye: 6500 Baja, Szentháromság tér 1.


2.4. A Társulás tagjainak neve, székhelye:

1. Bácsalmás Város Önkormányzata (6430 Bácsalmás, Gróf Teleki J. u. 4-8.) 

2. Bácsbokod Nagyközség Önkormányzata (6453 Bácsbokod, Gróf Széchenyi I. u. 80.) 

3. Bácsborsód Község Önkormányzata (6454 Bácsborsód, Petőfi S. u.3. )

4. Bácsszentgyörgy Község Önkormányzata (6511 Bácsszentgyörgy, Kossuth u. 15.) 

5. Baja Város Önkormányzata (6500 Baja, Szentháromság tér 1.) 

6. Bátmonostor Község Önkormányzata (6528 Bátmonostor, Zrínyi M. u.1.) 

7. Csátalja Község Önkormányzata (6523 Csátalja, Kossuth u. 2/b.) 

8. Csávoly Község Önkormányzata (6448 Csávoly, Arany J. u. 25.) 

9. Dávod Község Önkormányzata (6524 Dávod, Dózsa Gy. út 61.) 

10. Érsekcsanád Község Önkormányzata (6347 Érsekcsanád, Dózsa György út77.) 

11. Érsekhalma Község Önkormányzata (6348 Érsekhalma, Fő utca 22. )

12. Felsőszentiván Község Önkormányzata (6447 Felsőszentiván, Rákóczi utca 60.) 

13. Gara Község Önkormányzata (6522 Gara, Kossuth Lajos u. 62.) 

14. Hajós Város Önkormányzata (6344 Hajós, Rákóczi utca 12.) 

15. Hercegszántó Község Önkormányzata (6525 Hercegszántó, Dózsa Gy. u.8.) 

16. Katymár Község Önkormányzata (6455 Katymár, Szent István Király u. 27.) 

17. Kunbaja Község Önkormányzata (6435 Rákóczi út 16.) 

18. Madaras Község Önkormányzata (6456 Báthori u. 1.) 

19. Mátételke Község Önkormányzata (6452 Kossuth u. 2.) 

20. Nagybaracska Község Önkormányzata (6527 Nagybaracska, Szabadság tér 10.) 

21. Nemesnádudvar Község Önkormányzata (6345 Nemesnádudvar, Dózsa Gy. tér 1.)

22. Sükösd Nagyközség Önkormányzata (6346 Sükösd, Dózsa Gy. u. 201.) 

23. Szeremle Község Önkormányzata (6512 Szeremle, Szabadság u. 1.) 

24. Tataháza Község Önkormányzata (6451 Tataháza, Kossuth L. u. 60.) 

25. Vaskút Község Önkormányzata (6521 Vaskút, Kossuth L. u. 90.) 

26. Bács-Kiskun Megyei Önkormányzat (6000 Kecskemét, Deák F. tér 3.)

2.5. A Társulás működési területe: a társult, 2.4. pont szerinti települések közigazgatási területe, a Bács-Kiskun Megyei Önkormányzat kivételével.
2.6. A Társulás célja: A fő társulási cél a döntő részben KEOP pályázaton az Európai Uniótól és a hazai központi költségvetésből elnyerhető, vissza nem térítendő támogatással megvalósuló vízgazdálkodási projektek - az Ötv-ben, a Vgtv-ben, egyéb jogszabályokban előírt, a helyi önkormányzatokat terhelő egészséges ivóvíz-ellátási közfeladat hatékony, de ugyanakkor a lakossági díjterhek jelentős növelése nélküli ellátása.

2.7. A tagok megállapodnak, hogy a költségvetési szervként működő Társulás – a Kt. 2.§ (1) b), 2.§ (2) és 4.§ (1) bekezdésében előírt – alapító okiratát a jelen megállapodás elfogadásával egyidejűleg állapítják meg, az a megállapodás 1. mellékletét képezi.

2.8. A Társulás fenntartója: jelen megállapodás 2.4. pontja szerinti önkormányzatok.

2.9. A Társulás időtartama: A Társulás határozatlan időre, de legalább a KEOP projekt beruházási szakaszának teljes befejezéséig és az azt követő öt éves fenntartási időszakra jön létre.

2.10. A Ttv. 8.§-ában és a 16-18. §-aiban foglalt rendelkezésekre és az Ámr. 12.§ (3) bekezdés b) pontja alapján, a Társulás jogi személyiséggel rendelkező, helyi önkormányzati költségvetési szerv. figyelemmel a Ttv. 17.§ (1) bekezdése alapján a joogi személyiséggel rendelkező társulás működése során- külön törvényben foglaltak szerint - a költségvetési szervek gazdálkodására vonatkozó szabályokat kell alkalmazni.

2.11. A Társulás az Ámr. 15. § (1) bekezdés a) pontja és a 15. § (3) bekezdés a) pontja szerint az előirányzatai feletti rendelkezési jogosultság tekintetében teljes jogkörrel bír, elsősorban szakmai célú költségvetési keretekkel rendelkezik, amelyek felett kötelezettségvállalási, teljesítésigazolási joggal és felelősséggel bír. A szakmai alapfeladata ellátásához szükséges szakmai szervezeti egységgel (egységekkel) rendelkezik; ezenkívül egyes adminisztratív, szellemi támogató feladatokat is - e célt szolgáló külön szervezeti egység nélkül - elláthat.

A Kt. 18.§ (1) bekezdés és az Ámr. 14. § (1) bekezdés a) pontja alapján önállóan működő és gazdálkodó költségvetési szerv. A Társulás besorolása a Kt. 15.§ (1) bekezdés szerint: közhatalmi költségvetési szerv.
2.12. A Társulás a projekt végrehajtása során a társult önkormányzatok, mint a KEOP projekt közös kedvezményezettjeinek megbízásából, a projekt lebonyolításáért felelős projektgazdaként jár el.

2.13. Az alapító önkormányzatok megbízásából a Társulás irányító szerve – az alapítók képviseletében – a Kt. 5.§-a szerint az elnök kezdeményezi a Társulásnak az államkincstárnál történő nyilvántartásba vételét.

2.14. A Társulás a nyilvántartásba való bejegyzésével, a bejegyzés napjával jön létre.

III. A TÁRSULÁS FELADATAI

3.1. Tagok tudomással bírnak arról, hogy:

a) az Ötv. 8.§ (4) bekezdése alapján a települési önkormányzat köteles gondoskodni az egészséges ivóvízellátásról,

b) a Vgt. 4. § (2) a) pontja szerint a települési önkormányzat – a vízgazdálkodási tevékenységek, mint közfeladatok (közszolgáltatások) körében – köteles gondoskodni a települések lakott területén az ivóvízminőségű vízre vonatkozó előírásoknak megfelelő ivóvízellátásról,

c) a Vgt. 6. § (3), 3. melléklete szerint a helyi önkormányzat tulajdonában vannak törzsvagyonként – a külön törvények rendelkezése alapján – a helyi önkormányzatoknak átadott vizek és vízilétesítmények (ideértve a víziközműveket is),

d) az egyes állami tulajdonban lévő vagyontárgyak önkormányzatok tulajdonába adásáról szóló 1991. évi XXXIII. törvény 20.§ (1) bekezdése előírja, hogy a víziközmű tulajdonnal rendelkező önkormányzat gondoskodik a víziközművek jogszabályok szerinti, szakszerű és biztonságos üzemeltetéséről (fenntartásáról), a közszolgáltatás folyamatos teljesítéséről és a közművek szükséges fejlesztéséről,

e) Az árak megállapításáról szóló 1990. évi LXXXVII. törvény 7-17. §-a szerint a helyi önkormányzat mint a hatósági ár megállapítója, legmagasabb árat vagy legalacsonyabb árat állapít meg.

3.2. A tagönkormányzatok az egészséges ivóvíz biztosítását célzó önkormányzati közfeladatuk keretében meghatározott kötelezettségük hatékony ellátása érdekében egyrészt saját közigazgatási területükön belül megvalósítandó infrastruktúra kiépítésére és üzemeltetésére szolgáló létesítmények létrehozására és fenntartására kötnek szerződést. Ennek keretében megvalósítják a saját lakosságukat szolgáló ivóvízminőség-javító projekt beruházásait a Dél-Alföldi Ivóvízminőség-javító Program előkészítő szakaszában készült és elfogadott tervdokumentációk és tanulmányok alapján.

Másrészt a tagok a társulási megállapodásuk keretében kijelentik és megerősítik, hogy a Program előkészítése során elkészült dokumentációba foglaltakat tiszteletben tartják, a racionálisan kialakított objektum-elhelyezés, infrastruktúra kiépítés, ivóvíz-szolgáltatás érdekében a más – társult vagy azon kívüli – települések érdekeit is szemmel tartva, a szolgalmi és egyéb jogokat, jogosultságokat biztosítva járnak el.

3.3. A tagok ezeket a feladatokat olyan magas műszaki-, technikai színvonalon, és a környezetet védő rendszerben kívánják megoldani, amely megfelel a hazai és nemzetközi jogszabályoknak, szabványoknak és elvárásoknak, a helyi viszonyoknak, és a lakosság érdekeit tartja szem előtt.

3.4. E rendszer kialakítása érdekében 2.4.) pontjában meghatározott önkormányzatok képviselő-testületei célul tűzik ki pályázat útján elérhető pénzügyi támogatások elnyerését. E támogatások elsősorban az Európai Unió Kohéziós Alapjából, a Környezet és Energia Program (KEOP) keretében 2007-2013. között kiírt pályázatokon elnyert vissza nem térítendő támogatásból származhatnak és várhatók. A Társulás és az egyes tagok külön is mindent elkövetnek annak érdekében, hogy az önrészre további hazai forrású, vissza nem térítendő támogatást, esetleg kamatmentes hitelt nyerjenek el.

3.5. A társult önkormányzatok feladata – az önerő biztosítása mellett – e források megszerzése, az ehhez szükséges pályázatok kidolgozásával, benyújtásával, végrehajtásával összefüggő feladatok közös megoldása – a társulási cél szerinti ivóvízminőség-javító környezetvédelmi beruházás elvégzése. 

3.6. A megvalósuló környezetvédelmi beruházás eredménye összességében:

· az Európai Unió 98/83-as számú EK irányelvben foglaltaknak megfelelő minőségű egészségesebb ivóvíz biztosítása a Társulás hatáskörébe tartozó lakosság számára;
· az előkészítő szakaszban felmért állapotnál lényegesen jobb állapotú ivóvízhálózat.
3.7. A társulási megállapodást aláíró tagok valamennyien részt vettek a Dél-alföldi Ivóvízminőség-javító Konzorcium keretében a 2005-2009-ben, regionális szinten zajló projekt előkészítő szakasz munkájában, a megfelelő dokumentáció létrejöttéhez a tervezők, tanulmánykészítők rendelkezésére bocsátották a birtokukban lévő adatokat, ismereteket. Együttműködtek a területi és ellátási igényfelmérési feltárásban, majd a tervezésben.

3.8. A Társulás a regionális összhang, a követelmények és elképzelések megvalósítása érdekében, illetve a Dél-Alföldi Ivóvízminőség-javító Konzorcium közös tulajdonába került vagyon (elsődlegesen tervdokumentációk, tanulmányok stb.) közös hasznosítása érdekében a továbbiakban is folyamatosan együttműködik a Dél-Alföldi Ivóvízminőség-javító Program előkészítésében résztvevő Gesztorral – a Dél-Alföldi Regionális Fejlesztési Tanáccsal (DARFT) -, illetve, a Munkaszervezeteként eljáró DARFÜ Dél-Alföldi Regionális Fejlesztési Ügynökség Nonprofit Korlátolt Felelősségű Társasággal. 

3.9. A Dél-Alföldi Ivóvízminőség-javító Konzorcium által a Program előkészítési szakaszában elkészíttetett, közös tulajdonú és használatú dokumentumai, egyéb szellemi termékei használati jogának biztosítása, illetve, a további összehangolt megvalósítás, a Dél-alföldi Ivóvízminőség-javító Programban résztvevő társulások, illetve azok tagönkormányzatai érdekében közös fellépés – különösen további, az önerő mértékét csökkentő források közös megszerzése céljából és érdekében a Társulás tagja kíván lenni a Dél-Alföldi Ivóvízminőség-javító Önkormányzati Társulások együttműködésének.

3.10. A Dél-alföldi Ivóvízminőség-javító Program keretében kiépült – együttesen hatékonyabb – érdekképviselet biztosítása érdekében szükség esetén együttműködik a Társulás a szomszédos vagy beruházási, működtetési, egyéb szempontból érintett társulásokkal, s a többi, a Dél-alföldi Régióban létrejött Társulással, az előkészítésben, végrehajtásban, működtetésben résztvevő szakmai szervekkel, szervezetekkel.

3.11. A Társulás a megalakulását követően az egészséges emberi fogyasztásra alkalmas ivóvíz biztosítását szolgáló beruházásokhoz forrásteremtésre, a beruházások kivitelezésére, majd a létrejövő rendszer működtetése érdekében hozza létre szerveit és szervezeteit.

3.12. E szerződés aláírásával a Társulás a Dél-alföldi Ivóvízminőség-javító Program megvalósításában résztvevő önálló költségvetési szervként az alábbiakban meghatározott feladatokat vállalja:

3.12.1. Szervezeti, gazdasági, kommunikációs és jogi területen:

a) a Munkaszervezet (PIU) létrehozása, megbízása;

b) lakosságbarát tájékoztatók, fórumok szervezése, a többirányú információáramlás megfelelő, elérhető biztosítása, dokumentálása; 

c) egyes civil szervezetek, lakossági szerveződések bevonása a kommunikációs tevékenységbe, a helyi feladatok végrehajtásába a Program lakosság általi önkéntes, jogkövető elfogadtatásának elősegítése céljából;

d) a rendszer megvalósításához szükséges saját források (önkormányzati és külső pénzeszköz, mint hitel, egyéb tőkebevonás) biztosítása, 

e) a társulási célok és feladatok mentén a helyi jogalkotás és döntéshozatal tervszerű végrehajtása,

f) a hazai és EU-s központi forrásokra kiírt pályázatokon való részvétel;

g) építési, kivitelezési, megvalósítási, üzemeltetési feladatok folyamataiban való részvétel;

h) közbeszerzés útján a közbeszerzési pályázatok kiírása, a pályázati eljárások lefolytatása;

i) a projekt megvalósítását szolgáló ingatlanok biztosítása; 

j) a minőségbiztosítás követelményeinek érvényre juttatása;

k) minél szélesebb körű közmegelégedéssel elfogadott költségfelosztás a települések között;

l) a projekt megvalósításához szükséges adók, díjak, illetékek, egyéb társulási közös költségek megelőlegezése vagy viselése (ha az nem támogatható pályázati forrásból vagy kötelező a megelőlegezése);

m) a működtetés szervezeti és gazdasági feltételrendszerének folyamatos biztosítása, fenntartása;

n) monitoring tevékenység a projekt megvalósítása során;

o) az aktiválásban folyamatos együttműködés.

3.12.2. Műszaki területen:

a) a Társulás térségében az ivóvíz szolgáltatás helyzetének, műszaki állapotának, a lakossági szükségletnek, ezek változásának, alakulásának módszeres figyelemmel kísérése, nyilvántartása;

b) a projekt megvalósításához rendelkezésre álló dokumentációk, tanulmányok kivitelezésre történő megismerése és megismertetése az érdekeltekkel, beleértve az elvi környezetvédelemi engedélyezési tervek, elvi vízjogi engedélyezési tervek, építési engedélyezési tervek, megvalósíthatósági tanulmányok, költségtervek, elemzések, környezeti hatások – nem műszaki – összefoglalója, valamint egyéb dokumentációk, amelyek szükségesek a benyújtandó pályázatokhoz szakmai háttértanulmányokként;

c) a helyszínek előkészítése és építkezés;

d) jogtiszta együttműködés a kivitelezőkkel;

e) szakértői, építési, közbeszerzési, egyéb szerződések megkötése;

f) műszaki munkálatok, átadás-átvételek felügyelete;

g) a projekttel összefüggő egyéb felmérések, műszaki megoldások, szervezési feladatokban való részvétel;

h) a projekt megvalósulása után a projekt által kialakított rendszer érdekeltek általi átadás-átvétele, üzemeltetésének biztosítása.

3.13. Sikeres pályázati részvétel esetén a tagok kötelezettséget vállalnak a pályázatban, majd társulási szerződésben rögzítettek megvalósítására a Támogatási szerződésbe foglalt előírásoknak megfelelően.

3.14. A tagok kötelezettséget vállalnak a Program megvalósításához szükséges pénzügyi alapoknak a biztosítására a Társulási Megállapodásban és a hozott döntésekben foglaltak szerint. 
3.15. A tagok tudomásul veszik, hogy a megvalósításhoz szükséges pénzügyi alapok biztosításának kötelezettsége a pályázat(ok)hoz szükséges önerőn felül magában foglalhatja az esetleges beruházási költségnövekedést, az árfolyamkülönbségből adódó költségeket, továbbá a pályázati forrásból nem finanszírozható egyéb költségeket, ráfordításokat, a társulás működtetési költségeit. A tagok e társulási megállapodás aláírásával kötelezettséget vállalnak a feladatok végrehajtásával és a Társulás működésével kapcsolatban felmerülő költségek költségvetési biztosítására kizárólag külön társulási tanácsi döntés alapján vállalnak kötelezettséget. 

3.16. A tagok kijelentik, hogy mindent megtesznek a Társulás fenntartása, a projekt teljes megvalósulása, majd a rendszer üzemeltetése érdekében, ezért kölcsönösen együttműködnek egymással, a Társulási Megállapodásban rögzített elveket betartják, belső működésük során minden tekintetben gyors, aktív tevékenységgel biztosítják a megvalósítást, illetve azt, hogy a későbbiekben a többi tag számára indokolatlanul nem akadályozzák a rendszer működését.

3.17. A tagok – tekintettel a regionális együttműködés jelentős szerepére – a Társulási Megállapodásban megfogalmazott jogokat és kötelezettségeket, s a kialakított működési-felelősségi rendszert elfogadják.

3.18. A tagok kötelezettséget vállalnak arra, hogy a pályázást és a projekt kivitelezését nem akadályozzák, így különösen nem késlekednek a pályázatok beadásával, településeiken nem akadályozzák a szakmai, engedélyezési munkát, illetve nem folytatnak olyan tevékenységet, amely ellentétes az e Társulási Megállapodás céljaival, tartalmával. 

3.19. A tagok tudomásul veszik és kötelezettséget vállalnak arra, hogy amennyiben a Társulásnak jogellenes (szándékos vagy gondatlan) magatartásukkal kárt, többletköltséget okoznak, e magatartásukért felelősséggel tartoznak, és ezért a Társulás Társulási Tanácsa vagy Elnöksége őket az okozott kár, többletköltség megtérítésére kötelezheti.

3.20. A tagok a projekt megvalósítása során a hatályos jogszabályi rendelkezések szerint járnak el, különösen tekintettel lesznek a közbeszerzési törvény és végrehajtására kiadott rendelkezések, valamint az árszabályozás, továbbá a közszolgáltatásra vonatkozó jogszabályok rendelkezéseire. 

3.21. A tagok tudomásul veszik és vállalják, hogy mint Társulás, a Kohéziós Alap Közreműködő Szervezete felé az Európai Uniós támogatások pénzügyi tervezési, lebonyolítási és ellenőrzési rendjéről szóló jogszabályok alapján a Közreműködő Szervezettel megkötendő Támogatási szerződésben lefektetett szempontok szerint lesznek felelősek (garanciák, biztosítékok, egyéb kötelezettségek).

3.22. A tagok kijelentik, hogy kizárólag az általuk jelen megállapodásban vállalt kötelezettségek teljesítéséért felelősek, a Társulás bármely más tagja által vállalt kötelezettség (pl. hozzájárulás biztosítása) átvállalására nem kötelezhetők. Amennyiben a Társulás nevében vállalt, egyes nem fizető tag kötelezettségét más tag vagy tagok – az ivóvízminőség-javító intézkedések végrehajtása érdekében teljesítik, jogosultak – az adós külön hozzájárulása nélkül, a társulási szerződés létrejöttével érvénybe lépő – társulási szerződés szerinti biztosítékokkal és szankciókkal élni.

3.23. A társulás nem hozhat jogszabállyal, vagy - a támogató előzetes írásbeli hozzájárulása esetét kivéve - a társulás által megkötött támogatási szerződéssel ellentétes intézkedést.

IV. A TÁRSULÁSRA ÁTRUHÁZOTT ÖNKORMÁNYZATI FELADAT- ÉS HATÁSKÖRÖK

4 1. A Társulás tagjai a Ttv. 20.§ (3) bekezdésére figyelemmel, az Ötv 9. § (3) bekezdésében, illetve 10.§ (2) bekezdésében kapott felhatalmazással élve, az Ötv. 8.§-ban, illetve a Vgtv-ben meghatározott kötelezően ellátandó vízgazdálkodási feladatok közül a Társulásra ruházzák át a Társulás célját képező projekt megvalósításával kapcsolatos alábbi feladat- és hatásköröket:

a) A Vgt. 4.§ (2) bekezdése alapján a települési önkormányzat - a vízgazdálkodási, mint közfeladatok (közszolgáltatások) körében - köteles gondoskodni: a települések lakott területén az ivóvíz minőségű vízre vonatkozó előírásoknak megfelelő ivóvízellátásról.
b) A Társulás tagjai a Társulás, mint helyi önkormányzati költségvetési szerv vezetőjének kinevezési jogkörét a Társulási Tanácsra ruházzák át. 

c) Szükség szerint társulási költségvetési szerv alapítása és vezetőjének kinevezése, megbízása.

d) A Társulás a KEOP projekt megvalósítása során, ellátja a projektgazdai feladatokat.

V. BELSŐ SZERVEZETI RENDSZER
5.1.Tagok jelen Társulási Megállapodás aláírásával egyidejűleg az alábbi szervezeti rendszerben állapodnak meg:

5.2. Szervezeti rendszer:

a) Társulási Tanács

b) Társulási Tanács Elnöke (Elnökhelyettese)
c) Felügyelő Bizottság

d) Projekt Menedzsment Szervezet (PIU)

5.3. Tagok elfogadják, hogy a KEOP projekt támogatási kérelmezési eljárásért, valamint a projekt végrehajtásáért felelős szervezetként, azaz projektgazdaként a Társulás jár el. 
5.4. A Projektgazda tudomásul veszi, hogy valamennyi – a pályázati projekt elnyerése, illetve megvalósítása szempontjából érdeminek minősíthető, illetve a tagok által megjelölt – kérdésben a mindenkor hatályos közösségi és hazai jogszabályokban, a Támogatási Szerződésben és a jelen megállapodásban foglaltak szerint köteles eljárni és a megtett lépésekről utólag a Társulási Tagoknak, és a Felügyelő Bizottságnak beszámolni köteles. 

5.5 Azon jognyilatkozatokat, amelyeknek következtében a Társulás tagjai számára a Támogatási Szerződéstől eltérő kötelezettségek keletkeznek, csak a Társulási Tanács előzetes egyetértésével és ülésén meghozott döntésével teheti meg. 

5.7. Ez esetben a Társulási Tanács tagjai kötelezettséget vállalnak, hogy a vonzáskörzetükhöz tartozó önkormányzatokat a döntésről tájékoztatják.







5.8. A Társulási Tanács

5.8. 1. A Ttv. 11. §-a alapján a Társulás döntéshozó szerve a Társulási Tanács, amely a társult Tagok képviselő-testületei által delegált önkormányzati képviselők vagy polgármesterek összességéből áll.

5.8.1. Valamennyi tag egy képviselő delegálására jogosult. A Társulás tagja az általa delegált képviselőt visszahívhatja.

5.8.2. A társult önkormányzat szavazati arányát a Tanácsban a beruházáshoz történt hozzájárulás arányában állapítják meg azzal, hogy a Ttv. 10. § (3) bekezdése értelmében egyik tag sem rendelkezhet a szavazatok több, mint 50 %-ával. A Társulási Tanácsban – az üzemeltetésig – minden tagönkormányzatnak egy szavazata van.
5.8.3. A Társulási Tanács dönt a jelen társulási megállapodásban meghatározott és a Társulás tagjai által átruházott, valamint a vonatkozó jogszabályok szerint meghatározott saját feladat- és hatáskörben.

5.9. A Társulási Tanács feladat- és hatásköre:

a) a Társulási Tanács elnökének, elnökhelyettesének a megválasztása, visszahívása,

b) a Társulás mint költségvetési szerv vezetőjének kinevezése, 

c) a működési hozzájárulás mértékének megállapítása,

d) tagokat terhelő egyéb kötelezettség megállapítása,

e) a hatáskörbe utalt pénzeszközök felhasználásáról döntés, szükség szerint szakértői vélemények figyelembevételével,

f) tag kizárásának elhatározása, mely határozat hatálybalépéséhez a Társulásban résztvevő képviselő-testületek mindegyikének minősített többségével hozott döntése szükséges,

g) jelen társulási megállapodás módosítása, mely határozat hatálybalépéséhez a Társulásban résztvevő képviselő-testületek mindegyikének minősített többségével hozott döntése szükségeltetik,

h) Társulás megszűnésének elhatározása, mely határozat a Társulásban résztvevő képviselő-testületek mindegyikének minősített többségével hozott döntésével lép hatályba,

i) Társulás éves munkatervének, költségvetésének elfogadása. A költségvetés első félévi, háromnegyedévi és éves végrehajtásáról szóló beszámoló; éves mérlegének elfogadása,

j) az érintett tárcákkal, a területfejlesztési tanáccsal a támogatási szerződések megkötése,

k) a megállapodásban foglalt célok megvalósításának áttekintése, stratégiai célok meghatározása,

l) a projekt szerinti célkitűzések megvalósulásának, azok időarányos állapotának elemzése és értékelése,

m) a tagok között felmerülő esetleges vitás kérdések megtárgyalása, esetleg állásfoglalás kérése a végrehajtás során felmerülő problémák körében,

n) a Társulás alapító okiratának, a Szervezeti és Működési Szabályzatának elfogadása,

o) a Támogatási Szerződés elfogadása, annak módosítása,
p) a jelen megállapodás IV. fejezetében meghatározott, átruházott önkormányzati feladatokkal kapcsolatos, illetve az átruházott hatáskörbe tartozó döntések meghozatala. 
q) a Felügyelő Bizottság megválasztása
5.10. A Társulási Tanács működése:

5.10.1. A Társulási Tanács megalakultnak tekinthető, ha a tagönkormányzatok képviselő-testületeinek mindegyike minősített többségű döntésével jóváhagyta a társulási megállapodást, megválasztotta képviselőjét és a társulási tanács alakuló ülése kimondta megalakulását.

5.10.2. A Társulási Tanács ülését össze kell hívni:

a) szükség szerint, de évente legalább két alkalommal                                                 

b) Társulási Tanács által meghatározott időpontban 

c) a Társulás bármely tagjának - napirendet tartalmazó - indítványára

d) a közigazgatási államigazgatási hivatal kezdeményezésére.

5.10.3. A Társulási Tanács ülésén szavazni személyesen vagy a Társulás tagjai által írásban - teljes bizonyító erejű magánokiratba foglalt - meghatalmazott helyettes képviselő útján lehet, mely meghatalmazás hatálya – visszavonás hiányában - a határozatképtelenség miatt megismételt ülésre is kiterjed.

5.10.4. Az alakuló ülést Baja Város Önkormányzatának mint gesztor önkormányzatnak a polgármestere hívja össze. Az alakuló ülést attól az időponttól számított 15 napon belül kell összehívni, amikor valamennyi Társult tag Képviselő-testülete a jelen megállapodást jóváhagyta.

5.10.5. A Társulási Tanács ülését az alakuló ülés kivételével - úgy kell összehívni, hogy a tagok a napirendi javaslatot is tartalmazó meghívót az ülés napja előtt legalább 9 nappal megelőzően kézhez kapják (postai vagy elektronikus úton). Sürgős esetben ennél rövidebb idő is lehetséges, de csak a tagok megfelelő értesítése mellett. 

5.10.6. A Társulási Tanács ülésére bármely Tag indítványozhatja szakértők vagy egyéb személyek meghívását. Ezen meghívottak az ülésen részt vehetnek, a napirendi pontokhoz hozzászólhatnak, de szavazati joggal nem rendelkeznek. Állandó meghívott: sajtó képviselője, Bajavíz Kft. üzemeltető képviselője, Városüzemeltetési Iroda vezetője (Baja).

5.10.7. A Társulási Tanács akkor határozatképes, ha ülésén a Tanács tagjainak több mint fele jelen van. 

5.10.8. A határozat elfogadásához legalább a jelenlévő tagok több mint a felének "igen" szavazatára van szükség (egyszerű többség). Az ülésen a szavazás nyíltan, szavazólap felmutatásával kézfeltartással történik.

5.10.9. Határozatképtelenség esetén az eredeti időpontot követő 2 napon túli, de 30 napon belüli időpontra kell az újabb ülést összehívni.

5.10.10.A Társulási Tanács üléséről jegyzőkönyvet és jelenléti ívet kell készíteni 2 eredeti példányban, amelyre az Ötv-nek, a képviselő-testület üléséről készített jegyzőkönyvre vonatkozó szabályait kell alkalmazni azzal, hogy a jegyzőkönyvet a Tanács elnöke és elnökhelyettese, távollétükben a Tanács által felhatalmazott személy írja alá. 

5.10.11.A Társulási Tanács üléseit általában Baja Város Polgármesteri Hivatala Borbíró termében tartja.

5.10.12.A Tanács határozatait az Ötv. 15.§-ában meghatározott szabályok szerint hozza.

5.10.13.A Társulási Tanács határozatai a meg nem jelent tagokra is kötelező érvényűek. A Társulási Tanács tagjai a Társulási Tanácsban hozott döntésekről kötelesek 30 napon belül írásban (elektronikus, vagy postai úton) tájékoztatni az őket delegáló önkormányzatokat.

5.11. A Társulási Tanács elnöke

5.11.1.A Társulási Tanács tagjai sorából minősített többséggel elnököt és elnökhelyettest választ, megbízatásuk a választási eljárásról szóló 1997. évi C. törvény szerint megszerzett mandátumuk (továbbiakban: mandátum) idejére szól. A társulást az elnök akadályoztatása, távolléte esetén az elnökhelyettes képviseli és látja el az ülés összehívásával, vezetésével kapcsolatos teendőket.

5.11.2. Az elnöki (elnökhelyettesi) tisztség megszűnik:

a) lemondással,

b) elhalálozással,

c) önkormányzati mandátum megszűnésével,

d) visszahívással.

5.11.3. Lemondás esetén az elnök (elnökhelyettes) köteles az új elnök személyének megválasztásáig a megbízatásával járó feladatokat ellátni, köteles a lemondásától számított 15 napon belül a Társulási Tanács ülését összehívni az új elnök megválasztásának céljából. 

5.11.4. Az elnök lemondásával az elnökhelyettesi megbízatás nem szűnik meg.

5.11.5. A Társulás elnökhelyettesének megbízatási időtartamára az elnökre vonatkozó rendelkezések irányadóak.

5.11.6.A Társulás elnökhelyettese az elnök munkáját segíti, illetve akadályoztatása esetén teljes jogkörrel helyettesíti. 

5.11.7.A Társulási Tanács elnöke a Társulás ügyeinek vitele keretében

a) képviseli a Társulást és a projektet harmadik személyekkel szemben, bíróságok és más hatóságok előtt,

b) összehívja a Társulási Tanács üléseit, összeállítja az ülések napirendjét,

c) gondoskodik a Társulás éves mérlegének, vagyonkimutatásának, költségvetésének, éves beszámolójának elkészítéséről,

d) a Társulás mérlegét tagok számára hozzáférhetővé teszi,

e) gondosodik a Társulás számlavezetéséről,

f) intézkedik a Társulás törzskönyvi bejegyzéséről, adóhatósági bejelentéséről, ügyfélkapu nyitásáról, 

g) benyújtja a Társulás nevében a pályázatokat,

h) évente legalább egy alkalommal jelentést készít a Társulási Tanács részére a Társulás működéséről, feladatainak ellátásáról, a társulási cél megvalósulásáról,

i) ellátja mindazon feladatokat, melyet a társulási megállapodás, illetve a Társulási Tanács számára előírt,

j) a Támogatási Szerződést és az egyéb szerződéseket, valamint azok módosításait a Tagok nevében aláírja,

k) bármely kérdésben észrevétellel és kérdéssel élhet a tagok, illetve képviselőik, a hatóságok, közreműködő szervek, személyek felé, beszámoltathatja a Társulásban közreműködő bármely érdekeltet,

l) képviseli a Társulást a közbeszerzési eljárás folyamatában a KSz és a Közbeszerzések Tanácsa felé. Aláírja a KEOP projekt keretében a közbeszerzési pályázatokon nyertes cégekkel kötendő szerződéseket.

5.11.8. Az elnök Társulással összefüggő feladatai megvalósításához – a közbeszerzési szabályok betartása mellett – jogosult szakértők igénybevételére, valamint segítő munkaszervezet igénybevételére a Társulás költségén. Az elnök tevékenységét segítő munkaszervezet azonos a Projektirodával.

5.11.9. A Társulás elnöke a tőle elvárható gondossággal köteles eljárni. Kötelezettségének megszegésével okozott kárért a polgári jog szabályai, valamint a vonatkozó jogszabályok szerint felel, elnökének felelősségére, mint költségvetési szerv vezetőjének felelősségére, az Áht. 88.§-ának rendelkezései az irányadók.

5.12. Projektiroda

5.12.1. A Társulási Tanács a KEOP projekt megvalósításához szükséges operatív feladatok ellátása céljából projektmenedzsment szervezetet, azaz Projektirodát köteles működtetni. A Projektiroda összetételére és működésére a KEOP projekt részletes megvalósíthatósági tanulmányához közzétett útmutatóban leírtakat kell alkalmazni. 

5.12.2. A Projektiroda vezetőjét, műszaki- beruházási vezetőjét, valamint pénzügyi-gazdasági vezetőjét a mindenkori hatályos jogszabályi rendelkezések figyelembevételével lebonyolított kiválasztási eljárást követően a Társulási Tanács elnöke bízza meg. A Projektiroda vezetőjének megbízása nem terjedhet túl a Társulás feladat-és hatáskörébe tartozó ügyeken.

5.12.3. A Projektiroda jogi személyiséggel nem rendelkezik. Munkáját a KEOP projekt befejezéséig, megbízási szerződés alapján végzi. 

5.12.4. A Projektiroda működésének, és minden egyéb más, a KEOP projekthez kapcsolódó munkaszervezési feladatok fedezetéül kizárólag a Tagok által az ún. Előkészítési költség címén, beruházási működési célú pénzeszközátadás formájában realizált; befizetett összeg és annak bármilyen jellegű hozadékai, illetve ezen összegeken túlmenően e célra különböző pályázati alapokon nyert és egyéb más pénzeszköz szolgál.

5.12.5. A Projektiroda éves feladattervét és az éves működésének költségeit is tartalmazó költségvetését, költségvetése végrehajtásáról szóló beszámolót – a könyvvizsgáló és a felügyelő bizottság előzetes véleményével ellátva – a Társulási Tanács hagyja jóvá. A Projektiroda működését a Társulási Tanács és a Felügyelő Bizottság jogosult ellenőrizni.

5.12.6. A Társulás biztosítja a projekt keretében született összes dokumentum megőrzését a projekt lezárását követő 10 évig.

5.12.7. A Projektiroda vezetője felelős a projekt végrehajtásáért, előrehaladásáért. Aláírásai, kötelezettségvállalási jogköre nem terjedhet túl a megbízásában megadott kereteken.

5.13. Felügyelő Bizottság

5.13.1. A Tagok megállapodnak abban, hogy a Társulási Tanács első ülésén a Társulás működésének és gazdálkodásának ellenőrző-felügyelő szervként 7 főből álló Felügyelő Bizottságot hoznak létre.

5.13.2. A Felügyelő Bizottság elnöke:
Hercegszántó Önkormányzatának delegáltja

5.13.2.1. A Felügyelő Bizottság elnökhelyettese:
Bácsalmás Önkormányzatának delegáltja

5.13.2.2. A Felügyelő Bizottság tagjai:
Bátmonostor Önkormányzatának delegáltja


Felsőszentiván Önkormányzatának delegáltja


Nagybaracska Önkormányzatának delegáltja


Nemesnádudvar Önkormányzatának delegáltja 


Madaras Önkormányzatának delegáltja

5.13.3. Állandó meghívott:

Társulás működési területén működő üzemeltető szervezet

5.13.4. A delegáló önkormányzatok a felügyelő bizottság tagjainak személyét vagy a személyükben bekövetkező változást kötelesek a Társulási Tanács részére írásban bejelenteni.

5.13.5. A felügyelő bizottság elnökét tartós akadályoztatása esetén elnökhelyettes helyettesíti.

5.13.6. A felügyelő bizottság tagjai személyesen kötelesek eljárni, képviseletnek nincs helye.

5.13.7. A felügyelő bizottság kiemelt feladata a beruházás működési, pénzügyi ellenőrzése.

5.13.8. A felügyelő bizottság évente legalább két alkalommal, de szükség szerint többször is ülésezik.

5.13.9. A felügyelő bizottság ülését az elnök az ülés napját legalább 9 nappal megelőzően írásban hívja össze.

5.13.10. A felügyelő bizottság ülését a bizottság bármely két tagja írásban összehívhatja az ok és a cél egyidejű megjelölésével, ha a bizottság összehívására irányuló kérelmüket az elnök 9 napon belül nem teljesíti.

5.13.11. Az ülés összehívására vonatkozó határidőtől rendkívül indokolt, halaszthatatlan esetekben a felügyelő bizottság saját ügyrendjében szereplő feltételek mellett el lehet térni. Ez esetben az ülés telefonon, illetve egyéb más úton (e-mail) történő összehívása is megengedhető.

5.13.12. A felügyelő bizottság akkor határozatképes, ha az ülésen 5 fő tag jelen van. Határozatképtelenség esetén 9 napon belül újabb ülést kell összehívni. 

5.13.13. A felügyelő bizottság a döntéseit egyszerű többséggel hozza meg.

5.13.14. A felügyelő bizottságot félévente tájékoztatni kell a projekt állásáról. A tájékoztatást a Projektiroda köteles megtenni minden félévet követő 15. napig.

5.13.15. A felügyelő bizottság jogszabályba, a jelen szerződésbe ütköző, vagy a konzorcium érdekeit sértő intézkedés, mulasztás tapasztalása esetén észrevételt tehet, illetve jelzéssel élhet.

5.13.16. A felügyelő bizottság feladat és hatásköre:

a) a Projektiroda munkájának ellenőrzése,

b) az ütemezett kivitelezés és pénzfelhasználás ellenőrzése,

c) a tagok elé terjesztendő jelentések, beszámolók vizsgálata, a vizsgálat eredményéről beszámoló készítése,

d) a tagok tájékoztatásának vizsgálata,

e) a projekt bármely résztvevőjétől felvilágosítás, tájékoztatás kérése,

f) a Társulási Tanács felhatalmazása alapján dönt a Projektiroda költség- és munkatervében nem szereplő váratlan, előre nem látható kiadások pénzügyi fedezetének engedélyezése tekintetében.

5.13.16. A felügyelő bizottság üléseiről jegyzőkönyvet kell vezetni, melyet az ülés elnöke, valamint elnökhelyettese, távollét esetében a jegyzőkönyv-hitelesítő ír alá. A felügyelő bizottság részletes ügyrendjét maga határozza meg.

5.13.18. A felügyelő bizottsági tagok megbízatása az adott helyi önkormányzati választási ciklus lejártáig tart, feladataikat az éves költségvetésben elfogadottak szerint anyagi ellenszolgáltatásért látják el. 
VI. A TÁRSULÁS KÉPVISELETE
6.1. A Társulást harmadik személyekkel szemben, bíróságok és más hatóságok előtt általános képviseleti jogkörrel felruházva az elnök képviseli. Az elnök akadályoztatása esetén a Társulás képviseletére a Társulási Tanács által meghatározott helyettesítési rend szerint elnökhelyettes jogosult.

6.2. A Társulást az elnök önállóan képviseli. A Társulás jegyzése akként történik, hogy a géppel vagy kézzel előírt, előnyomott vagy nyomtatott társulási név alatt az elnök teljes nevét önállóan írja alá.

6.3. Az eredeti iratról, okiratról készült tömegesen jelentkező másolatok hitelesítése oly módon történik, hogy 5 példány jegyzése 6.2. pontban foglaltak szerint, míg további példányai vonatkozásában a géppel, vagy kézzel előírt, előnyomott vagy nyomtatott társulási név alatt az elnök teljes nevét aláírás-bélyegzővel írja alá, majd a másolati példányú iratot, okiratot az aláírás-bélyegző mellett a társulás pecsétjével kell ellátni.

6.4. Az e bekezdés szerinti aláírás-bélyegzővel történő hitelesítés részletes eljárási rendjét és az aláírás-bélyegző használatának szabályait a Társulás Szervezeti és Működési Szabályzata tartalmazza.

6.5. A Társulás, mint költségvetési szerv gazdálkodásával, működésével kapcsolatos jogok és kötelezettségek a Társulás, mint költségvetési szerv vezetőjét az Áht. és az Ámr. szabályai szerint illetik, illetve terhelik. 

6.6. A tisztségviselők feladataikat az éves költségvetésben elfogadottak szerint anyagi ellenszolgáltatásért látják el. 

VII. A TÁRSULÁS ELLENŐRZÉSI RENDJE, IRÁNYÍTÓI JOGOK GYAKORLÁSA 

7.1. A Társulás döntéshozó és irányító szerve a Társulás Tanács, az irányító szerv vezetője a Társulás elnöke.

7.2. Az irányító szerv köteles az Áht-ban és az Ámr-ben foglalt kötelezettségeinek eleget tenni.

7.3. A társulás tagjai a Társulás működését – a társulási megállapodásban meghatározottak szerint – célszerűségi és gazdasági szempontból jogosultak ellenőrizni.

7.4. A Társulási Tanács tagjai évente legalább egyszer a képviselő-testületeiknek beszámolnak a társulás tevékenységéről, pénzügyi helyzetéről, a társulási cél megvalósulásáról, a társulási tanácsban végzett tevékenységükről.

VIII. A TÁRSULÁSBAN FOGLALKOZTATOTT SZEMÉLY 

ALKALMAZÁSÁNAK FELTÉTELEI 

8.1. A Társulás alkalmazottainak jogviszonyára a közalkalmazottak jogállásáról szóló 1992. évi XXXIII. törvény, valamint a közalkalmazottak jogállásáról szóló 1992. évi XXXIII. törvény végrehajtásáról a helyi önkormányzatok képviselő-testületei által fenntartott szolgáltató feladatokat ellátó egyes költségvetési intézményekről szóló 77/1993.(V.12.) kormányrendeletben Munka Törvénykönyvéről szóló 1992. évi XXII. törvényben foglaltak és a Ptk. megbízásra vonatkozó szabályai  az irányadók.

8.2. A Társulás alkalmazottai felett a munkáltatói jogkör gyakorlására a költségvetési szerv vezetője az elnök jogosult. 

IX. A TÁRSULÁS GAZDÁLKODÁSA, VAGYONA 

9.1. A Társulás pénzeszközeit a 9.2. pont szerinti hitelintézetnél nyitott bankszámlán kezeli. Más hitelintézetnél bankszámlát nem nyithat. Az Elnök a Tagok részére a számláról évente legalább egyszer – az éves költségvetési beszámoló keretében – köteles tájékoztatást adni, egyébként betekintést biztosítani.

9.2. Hitelintézet megnevezése: OTP Bank Nyrt. Bajai Fiókja
9.2.1.Bankszámlaszám:  

9.3. A Társulás gazdálkodására az Áht., az Ámr., a Számv.tv., továbbá az államháztartás szervezetei beszámolási és könyvvezetési sajátosságairól szóló 249/2000.(XII.24.) Korm. rendelet – továbbiakban Áhsz. – előírásai alkalmazandók.

9.4. A Társulás jogszabályszerű költségvetési működésének ellenőrzését a költségvetési szervek ellenőrzésére jogosult szervek és a Támogató(k) mellett a társult települési önkormányzatok végzik. Ennek keretében vagy ezen túlmenően a Társulás, vagy Elnöksége szakmai ellenőrzés céljára a Társulás saját ellenőrző szervét, vagy erre szakosodott ellenőrt is igénybe vehet.

9.5. A Társulás az Áht. és Ámr. alapján gazdálkodik. Költségvetését és annak végrehajtását a Társulási Tanács határozatban állapítja meg.

9.6.  A Társulás működésének költségvetési forrása:

9.6.1. A Társulás tagjai a Társulás mint költségvetési szerv működésének forrását saját költségvetésükből, - tárgyév január 1-jei - lakosságszám-arányosan biztosítják, a gesztorként eljáró önkormányzaton keresztül. 

9.6.2. Az éves működési célú támogatási igényről és az egyes Tagokat terhelő befizetési kötelezettségekről a Társulási Tanács az adott költségvetési évet megelőző év december 15. napjáig, határozattal dönt. 

9.6.3. A Társulási Tanács határozata alapján, a gesztorként eljáró önkormányzat legkésőbb az adott költségvetési év január 10. 31. napjáig, írásban értesíti a tagokat a következő évi befizetési kötelezettségeikről és azok esedékességéről.  A Társulás működéséhez szükséges induló támogatási összeget és annak tagok közötti megoszlását a jelen megállapodás 2 melléklete tartalmazza.a Társulási Tanács külön döntése tartalmazza.

9.6.4. A Társulás alapításával kapcsolatos költségek a Társulás költségei közt számolandók el.

9.5. A tagok által a Társulásba bevitt vagyontárgyak:

9.5.1. A tagok Társulásba bevitt vagyonát a társuló helyi önkormányzatok vagyonaként kell nyilvántartani, a vagyonszaporulat a társult helyi önkormányzatok közös vagyona és arra a Polgári Törvénykönyv közös tulajdonra vonatkozó szabályait kell alkalmazni.

9.6. A KEOP projekt keretében megvalósuló/beszerzésre kerülő vagyon és annak tulajdonjoga:

9.6.1. A KEOP projekt keretében tagok létesítmények megvalósítását és eszközök beszerzését tervezik. 

9.6.2.Tagok vállalják, hogy a projekt megvalósítása érdekében biztosítják a KEOP projekttel érintett ingatlanok tulajdonjogának, használati jogának a projekt céljainak megfelelő rendezettségét.

9.6.2.1. A KEOP projekt keretében megvalósuló, beszerzésre kerülő vagyontárgyak a beruházási szakasz lezárultával – a támogatási szerződésben foglalt feltételek betartása mellett – visszterhes jogügylettel a Társulás Tagjainak elkülönült tulajdonába kerülnek, a KEOP projekthez biztosított forrásuk arányában. A tulajdonba adás szabályait a Társulási Tanács az üzemeltetés megkezdése után rendezi.

9.6.2.2. A visszterhes jogügylet keretében a Társulás a tagönkormányzatokra ruházza a KEOP projekt keretében megvalósult vagyontárgyak tulajdonjogát, melyről számlát bocsát ki, ezzel egyidejűleg, pénzmozgással nem járó pénzeszközátadással átadja a tag önkormányzatok részére a rájuk eső támogatást, illetve a tagönkormányzatok által korábban megfizetett saját forrást. 

9.6.2.3. A tulajdon-átruházáshoz kapcsolódó általános forgalmi adó pénzmozgással járó tételként rendezendő.

9.6.2.4. Az egyes tagönkormányzatokat így megillető tulajdoni hányad meghatározását tagok a pályázati dokumentáció ismeretében, később állapítanak meg. 

9.7.  A KEOP projekt megvalósításának és működtetésének finanszírozási forrásai:

9.7.1. A beruházás finanszírozása

Tagok rögzítik, hogy a KEOP projekthez készült pénzügyi költség-haszon elemzés –továbbiakban CBA - szerint a beruházás elszámolható nettó (áfa nélküli) költségeinek finanszírozását biztosító forrásösszetételét a  pályázati dokumentáció ismeretében külön döntéssel állapítják meg. Erre vonatkozó előzetese döntést a 3. melléklet tartalmazza. 

X. ÜZEMELTETÉS

10. Tagok kötelezettséget vállalnak a megvalósuló projektnek a pályázatban leírtak és a KEOP projekt pénzügyi költséghaszon-elemzése – továbbiakban CBA - szerinti üzemeltetésére, az alábbiak szerint:

10.1.1. A tagok elkülönült (vagy néhány tag közös) tulajdonába kerülő víziközmű-beruházások működtetésére a Vgtv. 9.§ (2) bekezdés d pontja szerinti, a MeHVM rendelet 25.§ (5) bekezdése alapján kerül sor:

10.1.2. Tagönkormányzatok, mint alapítók kötelezettséget vállalnak arra, hogy a KEOP projekt keretében megvalósuló és alapítók elkülönült tulajdonába kerülő víziközművek egységes elvek szerinti működtetésével és a kapcsolódó közüzemi közszolgáltatás ellátásával, legfeljebb a KEOP projekt keretében megvalósult víziközművek aktiválásától számított 15 éves időtartamra, a Vgtv. 2006. december 31-én hatályban lévő 9.§ (2) bekezdés d) pontjában foglalt feltételeknek megfelelően a tagönkormányzat illetékességi területén jelenleg is működő üzemeltetőt bízzák meg, tekintettel arra, hogy a gazdasági társasággal kötött üzemeltetési szerződés tartalmazza mindazon feltételeket, amelyeket a MeHVM rendelet 25.§ (5) bekezdése e tekintetben előír. 

10.1.3. Tagönkormányzatok kötelezettséget vállalnak arra, hogy a szolgáltatási díj képzésére, mértékére vonatkozó előírások meghatározásánál a KEOP projekt CBA-ját és a pályázati dokumentáció ismeretében a későbbiekben meghatározandó díjképzési-díjmegállapítási módszert fogja alkalmazni.

XI. ELŐZETES MEGÁLLAPODÁSOK, KÖVETENDŐ ELVEK,  A TÁRSULÁS ÉS TAGJAI FELADATAI, KÖTELEZETTSÉGEI

11. Jelen társulási megállapodás aláírásával a tagok, mint önkormányzatok kötelezettséget vállalnak arra, hogy közös környezeti és gazdasági érdekeiknek megfelelően, ezen megállapodás kereti között az alábbiak szerint működnek együtt:

11.1. Tagok kötelezettséget vállalnak a jelen megállapodás betartására, a Tagokat terhelő kötelezettségek teljesítésére.

11.2. Tagok kötelezettséget vállalnak arra, hogy a projekt megvalósítása érdekében kölcsönösen együttműködnek egymással.

11.3. Tagok kötelezettséget vállalnak arra, hogy az érintett térség környezetvédelmi érdekeit, egységes fejlődését szem előtt tartva, a szerződésben foglalt elveket betartják, a továbbiakban annak érvényesülését nem akadályozzák, a rendszer működését aktív tevékenységgel szolgálják, közreműködnek a megvalósításban.

11.4. Tagok megismerik, átgondolják és értékelik a térségi ivóvízelletási rendszer szerepét, a szerződésben megfogalmazott jogokat és kötelezettségeket, elfogadják a kialakított felelősségi rendszert.

11.5. Tagok tudomásul veszik, hogy a társulási megállapodás felmondására csak a jelen megállapodás XII. fejezetében meghatározottak szerint van lehetőség. Tagok elfogadják, hogy esetleges felmondásuk a társulás számára jelentős hátránnyal is járhat, melyért teljes felelősséggel tartoznak és az általános jogelveknek megfelelően, teljes körűen jótállni kötelesek.

11.6. Tagok kötelezettséget vállalnak, hogy a projekt végrehajtása során a magyarországi hatályos jogszabályi rendelkezések, valamint a vonatkozó EU előírások szerint járnak el, így különösen figyelemmel lesznek a közbeszerzési törvény, a Vgtv. és a hatósági árszabályozás rendelkezéseire.

11.7. A társult önkormányzatok átvállalhatják a fejlesztés közös megvalósításából kiváló önkormányzat(ok) saját forrás részének finanszírozását azzal, hogy a kiváló önkormányzattal szemben fenntartják a kiválással általa okozott károkért való kártérítési igényüket.

11.8. Ezen szerződés elfogadása és aláírása a tagok részéről egyben kötelezettségvállaló elfogadó nyilatkozat is. A társuló önkormányzatok tudomásul veszik, hogy jelen megállapodásban foglalt kötelezettségeik teljesítéséért, a támogatást folyósító szervezetek felé, egyetemleges és korlátlan felelősséggel tartoznak.

11.9.Tagok a saját közvetlen tevékenységük során előtérbe helyezik jelen szerződés elveit és az itt megfogalmazott érdekprioritást. Ezen tevékenységeik: a saját hatáskörben történő jogszabályalkotás, helyi rendezési tervek, szolgalmi jogok, belterületbe vonás, telekhatár módosítás, továbbá minden olyan feladat, mely nélkülözhetetlen a projekt végrehajtásához.

11.10. A Tagok kötelezettséget vállalnak a projekt megvalósításához szükséges adatok szolgáltatására, továbbá a már meglévő üzemeltetési és közszolgáltatási szerződéseik rendelkezésre bocsátására. E körben a tagok nem hivatkozhatnak településük érdekeire, mint „üzleti titokra”.

11.11. A tagok, illetve képviselőik a tudomásukra jutott információkat csak a projekt megvalósítása érdekében használhatják fel, egyébként azokat üzleti titokként kötelesek kezelni.

11.12. A tagok vállalják, hogy az alábbi feladatok előkészítésében, illetve a szükséges döntések meghozatalában a Társulással és a projekt megvalósítását végző Projektirodával együttműködnek:

11.12.1. Szervezeti, gazdasági területen:
a) amennyiben az szükséges, együttműködési megállapodások megkötése az érintett települések között;

b) a projekt kidolgozásáért felelős szervezet részére megbízás adása;

c) a működtetés szervezeti, gazdasági feltételrendszerének kidolgozása;

d) nemzetközi támogatás pályázati feltételeinek biztosítása;

e) a projekt teljes körű lebonyolítása, ideértve a beruházások teljes pénzügyi, a számviteli és adóügyi elszámolását és a tagokkal való belső elszámolást is;

f) lakossági fórumok szervezése, a közösségtájékoztatás (PR) dokumentálása;

g) pályázati részvételek szervezése, koordinálása;

h) tervezési, szolgáltatási feladatok pályáztatásának kidolgozása;

i) beszerzési feladatok (gépek, eszközök) pályáztatásának kidolgozása;

j) építési feladatok pályáztatásának kidolgozása;

k) a projekt végrehajtáshoz szükséges szerződéseket, megállapodások előkészítése, adott esetben megkötése.

11.12.2. Műszaki területen:

A feladatainak ellátása során a Társulás köteles féléves – ezen belül negyedéves bontású – munka- és pénzügyi ütemtervet készíteni. Ezt a Társulási Tanács félévente jóváhagyja. A Társulás ezen ütemterv szerint köteles eljárni. A feladatellátásról a munkaszervezet köteles a Társulási Tanácsnak negyedévente írásban beszámolni.

XII. TAGSÁGI JOGVISZONY

12. Tagok ezen társulási megállapodás elfogadásával és aláírásával kötelezettséget vállalnak arra vonatkozóan, hogy elfogadják a felmondással, illetve kizárással összefüggő felelősségi szabályokat.

12.1. A szerződés felmondása

12.1.2. Tekintettel arra, hogy a Társulás határozott cél megvalósítására jött létre, a tagok a beruházás megvalósítása érdekében önként vállalják, hogy a törvényben biztosított felmondási jogukkal csak tényleges és alapos indokok alapján, a Társulási Tanáccsal, a KEOP Közreműködő Szervezettel történt egyeztetést követően élnek.A Társulás bármely tagja a Részletes Megvalósíthatósági Tanulmány kézhezvételétől számított 30 napon belül – mindenféle anyagi kötelezettség vállalása, kártérítési teher nélkül – írásban, tényleges indokok alapján jelen társulási megállapodást azonnali hatállyal felmondhatja. 
12.1.3. Felek kötelezettséget vállalnak arra, hogy jelen szerződés aláírását követő öt évig, és amennyiben a KEOP projekt beruházási szakasza jelen szerződés aláírását követő öt éven belül megkezdődik, a beruházási szakasz lezárásáig a társulási jogviszonyt nem mondják fel. 

12.1.4. Amennyiben a beruházás jelen szerződés aláírásától számított öt éven belül nem kezdődik meg, úgy a tagok az öt éves határidő letelte után, ezen okból is élhetnek felmondási jogukkal.

12.1.5. A Ttv. 4. § (2) bekezdése alapján a felmondásról szóló minősített többséggel hozott döntést a képviselő-testület legalább három hónappal korábban, a tárgyév december 31-i hatállyal, köteles meghozni és a Társulás tagjaival írásban igazoltan közölni. Felmondó Tag a felmondásról szóló döntése meghozatalakor köteles figyelembe venni a támogatási szerződésben foglaltakat.

12.1.6. A társulási jogviszony a 12.1.5. pontban foglaltaktól eltérően év közbeni felmondásához a Társulásban résztvevő képviselő-testületek mindegyikének minősített többséggel hozott határozata szükséges. Tagok a beruházás megvalósítása érdekében önként vállalják, hogy év közbeni felmondási jogukkal csak kivételesen, tényleges és alapos indok alapján, a Társulási Tanáccsal és a KEOP Közreműködő Szervezettel történt igazolt egyeztetést követően élnek. A felmondást elhatározó döntés meghozatalára, és a tagokkal való közlésére a fenti szabályok az irányadók.

12.1.7. Tagok tudomásul veszik, hogy a Társulásból kiváló tag által befizetendő önrész teljes összege a Társulás velük szembeni jogszerű követelése, melyet a Társulás minden esetben érvényesíteni fog.

12.1.8. Felmondó tag tudomásul veszi, hogy a projekt megvalósítása érdekében általa fizetett ún. előkészítési költséget, valamint a közös miniprojekt létesítéséhez már befizetett önrészét nem követelheti vissza a Társulástól. Utóbbi megfizetése érdekében a miniprojekt társult tagjával tárgyalást folytathat, melyet a Társulás nem köteles figyelemmel kísérni, ellenőrizni.

12.1.9. A felmondó tag köteles a tárgyévi vagyoni hozzájárulásának teljesítésére, valamint felmondásával a Társulásnak okozott kár teljes körű megtérítésére. Ezen kártérítési felelősséget Tagok szorosan értelmezik, ezért valamennyi, a felmondással összefüggő kárra vonatkoztatják.

12.1.10. Tag általi felmondás esetén a Társulás köteles a taggal elszámolni a vagyoni hozzájárulás arányának megfelelően, figyelembe véve a kártérítési kötelezettséget és a Társulást terhelő kötelezettségeket is. 

12.1.11. A Társulás megállapodásának felmondása esetén a Társulás tagja által a Társulásba bevitt vagyonnal el kell számolni. A KEOP projekt keretében megvalósult vagyontárgy társulás tagja részére történő kiadását négy évre el lehet halasztani, ha annak természetben történő kiadása veszélyeztetné a Társulás kötelező feladatának ellátását. Ebben az esetben a Társulás kivált tagját - a Társulással kötött szerződés alapján - használati díj illeti meg.

12.2.  Tagi kizárás

12.2.1. Amennyiben a tag a jelen megállapodásban foglalt lényeges kötelezettségét megszegi, illetve elmulasztja, az elnök köteles a tagot kétszer, írásban, megfelelő határidő tűzésével felhívni a teljesítésre.

12.2.2. Ha a tag ezen felhívás ellenére – a közölt határidőn belül – sem tesz eleget a jelen megállapodásban rögzített kötelezettségeinek, a tagok több mint fele minősített többséggel hozott határozatával a naptári év utolsó napjával kizárható a Társulásból.

12.2.3. Különösen ilyen kötelezettségszegésnek minősül a működési hozzájárulás megfizetésének elmulasztása.

12.2.4. A kizárás jogkövetkezményei azonosak a tagi felmondás jogkövetkezményeivel, azaz ebben az esetben sem mentesül a tag a kártérítési és egyéb kötelezettsége alól.

12.3. Tagfelvétel

12.3.1.A csatlakozási szándék kinyilvánításához a társulni kívánó önkormányzatok képviselő-testületének minősített többséggel hozott határozata szükséges, melynek tartalmaznia kell, hogy a testület a jelen társulási megállapodás rendelkezéseit magára nézve teljes egészében kötelezően ismeri el, elfogadja a Társulás céljait, továbbá a feladatok megvalósításához ráeső költségvetési hozzájárulást biztosítja.

12.3.2. A Társuláshoz történő csatlakozáshoz szükséges a Társulásban részt vevő valamennyi tagönkormányzat képviselő-testületének minősített többséggel hozott határozata és a KEOP projekt esetében a KEOP Irányító Hatóság előzetes írásbeli hozzájárulása.

XIII. A TÁRSULÁSI MEGÁLLAPODÁS HATÁLYA, A TÁRSULÁS MEGSZŰNÉSE

13.1. A Társulásban résztvevő tagönkormányzatok Képviselő-testületeinek mindegyikének minősített többséggel hozott – egyetértő - döntése szükséges

a)
a jelen megállapodás jóváhagyásához;

b)
a jelen megállapodás módosításához;

c)
a jelen megállapodás megszüntetéséhez;

d)
a Társuláshoz történő csatlakozáshoz való hozzájáruláshoz;

e)
a társulási megállapodás év közbeni felmondásához.

13.2. A Társulás megszűnése esetén a kötelezettségek teljesítése után fennmaradó vagyon a Társulás tagjait vagyoni hozzájárulásuk arányában illeti meg.
13.3. A Társulás megszűnése esetén a Társulás kötelezettségeiért a tagok a vagyoni hozzájárulásuk arányában tartoznak felelősséggel.
13.4. A Társulás megszüntetéséről a Kt. 13. §-ában foglaltaknak megfelelően kell rendelkezni.
XIV. NYILVÁNOSSÁG BIZTOSÍTÁSA

14.1. Tagok kötelezettséget vállalnak közvetlenül, továbbá saját szervezeteik útján, illetve a civil szervezetek bevonásával a teljes körű lakossági tájékoztatásra. Ezen tájékoztatás keretében a kötelmi jogi jellegen túlmenően, fel kell hívniuk a lakosság figyelmét a környezetvédelmi feladatokra, a jogszabályi előírásokra, valamint információt kell szolgáltatniuk a szerződés céljául szolgáló beruházás előnyeiről.

14.2. Tagok a teljes pályázati és beruházási időszakra vonatkozóan rendszeres és folyamatos tájékoztatást nyújtanak településeik polgárai számára olyan formában, amely alkalmas arra, hogy a tájékoztatás eljusson valamennyi érintetthez (pl. települési lakossági fórumok szervezése, írott és elektronikus sajtó igénybevétele, helyi kiadvány megjelentetése).

14.3. Fentiek mellett a tagok által jelen Társulási megállapodás keretében kiépítésre kerülő szervezeti rendszernek is kötelezettsége a lakossági tájékoztatást szolgáló munkálatok elősegítése, szervezése. A Társulás nemcsak az írott és elektronikus média tájékoztatására kötelezett, hanem arra is, hogy a projekttel kapcsolatos valamennyi információ a tagokhoz, illetve azok hivatali szervezetén keresztül a lakossághoz eljusson.

14.4. A Társulásnak folyamatosan törekednie kell az országos és a regionális hatósági, valamint a civil szervezetek tájékoztatása során a beruházás elfogadtatására, ezáltal működése biztonságának megőrzésére is.

XV. ZÁRÓ RENDELKEZÉSEK

15.1. Jelen társulási megállapodás alapján az egyes tagok jogosultak – külön megállapodás alapján – más, gazdaságilag nehéz helyzetben lévő tag helyett és nevében pénzügyi teljesítést eszközölni, utólagos elszámolás mellett. Ez a pénzügyi átvállalás nem érinti a tagok jelen megállapodásban rögzített jogait és kötelezettségeit. A Társulási Tanács ülésén minősített többséggel dönt az egyes tagokat terhelő működési hozzájárulás mértékéről. A tanács határozathozataláig, jelen szerződés aláírásával tagok kötelezettséget vállalnak ennek fedezetére.

15.2. Tagok kijelentik, tudomással bírnak arról, hogy a KEOP projekthez igényelhető támogatás csak a támogatási kérelem benyújtása előtt meg nem kezdett beruházáshoz igényelhető. Egyúttal nyilatkoznak, hogy a jelen megállapodással érintett beruházási munkálatok a támogatási kérelem benyújtásának időpontjáig még nem kezdődtek meg.

15.3. Tagok tudomásul veszik, hogy az önkormányzatok képviseletére jogosult személyek változása esetén, 30 napon belül meg kell jelölniük az új képviselőket.

15.4. Tagok rögzítik, amennyiben jelen szerződés valamely rendelkezése jogszabály vagy egyéb, a feleken kívülálló ok miatt objektíve nem alkalmazható, a többi – fentiekkel nem érintett – része teljes hatályban fennmarad.

15.5. Jelen társulási megállapodás kizárólag a mellékleteivel együtt érvényes, azonban azok aláírásuk napján vagy a benne foglaltak szerinti napon lépnek hatályba.

15.6. A Társulás működése során felmerülő esetleges vitás kérdéseket a felek kötelesek egymás között tárgyalásos formában egyeztetni. Kétszeri eredménytelen egyeztetést követően a tagok a bírósághoz fordulhatnak. A tagok e társulási megállapodásból eredő vitáik esetére kikötik a Bajai Városi Bíróság kizárólagos illetékességét. 
15.7. Ezen társulási megállapodásban nem szabályozott kérdésekben a KEOP projekt megvalósításával összefüggő hazai jogszabályokat, a pályázati felhívást és útmutatót, továbbá az Ötv., a Ttv., Áht., Kt., Számv.tv., Vgtv. és az ezen törvények végrehajtásával kapcsolatos egyéb jogszabályok, illetve a Ptk. rendelkezéseit kell alkalmazni.

15.8. A megállapodás elválaszthatatlan részét képezi:

a) 1. melléklet: a Felső-Bácskai Ivóvízminőség-javító Önkormányzati Társulás alapító okirata

b) 2. melléklet: a Felső-Bácskai Ivóvízminőség-javító Önkormányzati Társulás közös működtetésére, működtetésének finanszírozása vonatkozó együttműködési megállapodás konkrét adatok ismeretében készülhet el és fogadható el
c) 3. melléklet: a Tagönkormányzatok külön döntéseit tartalmazó összesítés
d) 4. mellékletként az aláírólap, mely tartalmazza a társult önkormányzatok nevét, székhelyét, a polgármester nevét, a tagönkormányzat és a polgármester elérhetőségét (telefonszám, faxszám, mobilszám, e-mail cím, székhely címe vagy a postai kézbesítés címe), a polgármester aláírását,

e) 5. mellékletként tisztségviselői elfogadó nyilatkozatok.

f)  
függelék, mely a tagönkormányzatok társulási megállapodást jóváhagyó – a jelen megállapodás hatályba lépésének feltételeként - döntést tartalmazó testületi ülésről készült hitelesített jegyzőkönyvi kivonatokat tartalmazza.

Baja, 2010. ______________

Záradék:

A fenti társulási megállapodást

1. Bácsalmás Város Önkormányzat Képviselő-testülete ……./2010…….. határozatával

2. Bácsbokod Nagyközség Önkormányzat Képviselő-testülete ……./2010…….. határozatával 

3. Bácsborsód Község Önkormányzata Képviselő-testülete ……./2010…….. határozatával 
4. Bácsszentgyörgy Község Önkormányzat Képviselő-testülete ……./2010…….. határozatával

5. Baja Város Önkormányzat Képviselő-testülete ……./2010…….. határozatával

6. Bátmonostor Község Önkormányzat Képviselő-testülete ……./2010…….. határozatával 

7. Csátalja Község Önkormányzat Képviselő-testülete ……./2010…….. határozatával

8. Csávoly Község Önkormányzat Képviselő-testülete ……./2010…….. határozatával

9. Dávod Község Önkormányzat Képviselő-testülete ……./2010…….. határozatával

10. Érsekcsanád Község Önkormányzat Képviselő-testülete ……./2010…….. határozatával

11. Érsekhalma Község Önkormányzat Képviselő-testülete ……./2010…….. határozatával 
12. Felsőszentiván Község Önkormányzat Képviselő-testülete ……./2010…….. határozatával

13. Gara Község Önkormányzat Képviselő-testülete ……./2010…….. határozatával

14. Hajós Város Önkormányzat Képviselő-testülete ……./2010…….. határozatával

15. Hercegszántó Község Önkormányzat Képviselő-testülete ……./2010…….. határozatával

16. Katymár Község Önkormányzat Képviselő-testülete ……./2010…….. határozatával

17. Kunbaja Község Önkormányzat Képviselő-testülete ……./2010…….. határozatával

18. Madaras Község Önkormányzat Képviselő-testülete ……./2010…….. határozatával

19. Mátételke Község Önkormányzat Képviselő-testülete ……./2010…….. határozatával

20. Nagybaracska Község Önkormányzat Képviselő-testülete ……./2010…….. határozatával

21. Nemesnádudvar Község Önkormányzat Képviselő-testülete ……./2010…….. határozatával

22. Sükösd Nagyközség Önkormányzat Képviselő-testülete ……./2010…….. határozatával

23. Szeremle Község Önkormányzat Képviselő-testülete ……./2010…….. határozatával

24. Tataháza Község Önkormányzat Képviselő-testülete ……./2010…….. határozatával

25. Vaskút Község Önkormányzat Képviselő-testülete ……./2010…….. határozatával

26. Bács-Kiskun Megyei Önkormányzat Közgyűlése ……./2010…….. határozatával

jóváhagyta.

	…………………………………..

dr. Révfy Zoltán polgármester

Baja Város Önkormányzata

képviseletében 
	…………………………………

Korsós János polgármester

Bátmonostor Község Önkormányzat

képviseletében 

	…………………………………..

Zalántai Endre polgármester

Bácsalmás Város Önkormányzata

képviseletében 
	…………………………………

dr. Mészáros István polgármester

Bácsbokod Nagyközség Önkormányzat

képviseletében 

	…………………………………..

Csomor László polgármester

Bácsborsód Község Önkormányzata

képviseletében 
	…………………………………..

Müller József polgármester

Bácsszentgyörgy Község Önkormányzata

képviseletében

	…………………………………..

Kovács Antal polgármester

Csátalja Község Önkormányzata

képviseletében
	…………………………………..

Berta János polgármester

Csávoly Község Önkormányzata

képviseletében

	…………………………………..

Hirtenberg János polgármester

Dávod Község Önkormányzata

képviseletében
	…………………………………..

Felső Róbert polgármester

Érsekcsanád Község Önkormányzata

képviseletében

	…………………………………..

Horváth Roland polgármester

Érsekhalma Község Önkormányzata

képviseletében
	…………………………………..

Vörös Szilárd polgármester

Felsőszentiván Község Önkormányzata

képviseletében

	…………………………………..

Faa Béla polgármester

Gara Község Önkormányzata

képviseletében
	…………………………………..

Schön Ferenc polgármester

Hajós Város Önkormányzata

képviseletében

	…………………………………..

Feigl József polgármester

Hercegszántó Község Önkormányzata

képviseletében
	…………………………………..

Pál Endre polgármester

Katymár Község Önkormányzata

képviseletében

	…………………………………..

Halász István polgármester

Kunbaja Község Önkormányzata

képviseletében
	………………………………..

Szente Károly polgármester

Madaras Község Önkormányzata

képviseletében



	…………………………………..

Bényi Józsefné polgármester

Mátételke Község Önkormányzata

képviseletében
	…………………………………..

Király Sándor polgármester

Nagybaracska Község Önkormányzata

képviseletében

	…………………………………..

dr. Knáb Erzsébet polgármester

Nemesnádudvar Község Önkormányzata

képviseletében
	…………………………………..

Lógó András polgármester

Sükösd Nagyközség Önkormányzata

képviseletében

	…………………………………..

Varga György polgármester

Szeremle Község Önkormányzata

képviseletében
	…………………………………..

Édes Vencel polgármester

Tataháza Község Önkormányzata

képviseletében

	…………………………………..

Alszegi Zoltán polgármester

Vaskút Község Önkormányzata

képviseletében
	…………………………………..

Bányai Gábor elnök

Bács-Kiskun Megyei Önkormányzat

képviseletében

